BASES REGULADORAS DA CONVOCATORIA DE AXUDAS PARA O ESTUDO DIRIXIDAS AO ALUMNADO DA ESCOLA DE CANTERÍA DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 12/11/2019)

O oficio da cantería é un dos traballos artesanais máis antigos e nobres, e queda constancia da súa importancia na nosa terra ao longo da historia a través de construcións tan singulares coma dolmens, castros, cruceiros etc. Aínda que esta profesión se foi perdendo pouco a pouco, hoxe en día estase recuperando a través de escolas e obradoiros. Así, a Escola de Cantería ten a finalidade de conservar e promover este oficio para colaborar na recuperación do patrimonio cultural. Por iso considérase prioritario brindarlle apoio económico ao alumnado da Escola de Cantería mediante o desenvolvemento dunha liña de axudas destinada a cubrir, na medida do posible, as súas necesidades. En relación co exposto confecciónanse as seguintes bases reguladoras: Constitúe o obxecto xeral destas bases o conxunto de condicións e o proceso que se seguirá para a concesión das axudas destinadas ao alumnado que realice estudos na Escola de Cantería no curso académico 2019/2020 conducentes á obtención do título de Cantería ou de Mestra ou Mestre Canteiro, segundo os principios de obxectividade e concorrencia competitiva. A liña de axudas obxecto desta convocatoria terá unha dotación económica de 20.000 €, con cargo á aplicación 19/324.3243.481.00 do vixente Orzamento provincial. Poderá solicitar estas axudas o alumnado que cumpra os seguintes requisitos: As clases e respectivas contías das bolsas da Escola de Cantería para o curso 2019/2020 son as seguintes: A dotación económica para cada persoa beneficiaria está suxeita ao cumprimento dos requisitos da bolsa básica e de cada un dos complementos, cun máximo determinado pola suma das tres. No caso de non esgotarse o crédito consignado a estas bolsas poderase incrementar a dotación das persoas beneficiarias nunha cantidade igual para todas ata esgotar o crédito orzamentado. O prazo para presentar as solicitudes será de 10 días contados desde o día seguinte ao da publicación desta convocatoria no Boletín Oficial da Provincia de Pontevedra (BOPPO). As solicitudes presentaranse preferiblemente por vía electrónica a través do formulario normalizado dispoñible na sede electrónica da Deputación de Pontevedra ( https://sede.depo. gal ). Para a presentación das solicitudes a sede electrónica da institución provincial admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNI-e). Opcionalmente poderán presentarse as solicitudes de forma presencial en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible na sede electrónica da Deputación de Pontevedra. Para a tramitación deste procedemento consultaranse automaticamente os datos incluídos nos seguintes documentos emitidos polas administracións públicas: No caso de que as persoas interesadas se opoñan a esas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, en caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. Para ser incluído nesta convocatoria de axudas o alumnado presentará a seguinte documentación: Todos os trámites administrativos que as persoas interesadas deban realizar durante a tramitación deste procedemento levaranse a cabo preferiblemente por medios electrónicos a través do modelo “Instancia xenérica” dispoñible na sede electrónica da Deputación de Pontevedra ( https://sede.depo. gal ). Opcionalmente tamén poderán tramitarse presencialmente en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP), requiriráselle á persoa interesada, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, no caso de non o facer, se terá por desistida da súa solicitude, que se arquivará sen máis trámites. Os resultados provisionais do baremo e a resolución que pon fin ao procedemento publicaranse no BOPPO, de conformidade co establecido no artigo 45 da LPACAP, e tamén na páxina web da Deputación de Pontevedra. a. Unha vez presentadas as solicitudes realizarase o estudo e a súa comprobación por parte do servizo instrutor. b. A xefa de servizo elaborará un informe-proposta no que se reflicta a valoración á luz dos criterios de concesión recollidos na base décimo primeira, explicando o sistema de valoración seguido, ordenando as solicitudes de forma decrecente de puntuación e sinalando a axuda que lle corresponde a cada unha delas. Así mesmo, indicaranse as solicitudes desestimadas e a súa motivación. c. A comisión de avaliación estudará o informe-proposta. Neste expediente esta comisión estará formada por: d. Proposta de resolución definitiva. O órgano instrutor, á vista do expediente e do informe da comisión, formulará a proposta de resolución definitiva, que deberá expresar a persoa solicitante para a que se propón a concesión da bolsa e a súa contía. Tamén recollerá as solicitudes rexeitadas e os motivos do rexeitamento. Os criterios para a concesión das bolsas son os seguintes: A partir do oitavo membro engadiranse 3.391,00 € por cada novo membro computable da familia. A renda familiar obterase por agregación das de cada un dos membros computables da familia que obteñan ingresos de calquera natureza, para o que se terá en conta o exercicio de 2018. O pagamento das axudas efectuarase en dous aboamentos; cada un corresponderase coa metade da axuda concedida. O primeiro aboamento farase efectivo no prazo de 20 días, contados desde a publicación da resolución definitiva, e o segundo realizarase no mes de marzo, condicionado ao cumprimento das normas e á asistencia ás clases durante o curso escolar. O aboamento das axudas farase mediante libramento directo na conta bancaria indicada pola persoa beneficiaria, que deberá estar aberta a nome da ou do bolseiro e, cando se trate de menores, tamén da persoa cuxa representación lle corresponda legalmente en entidades de crédito. A presentación da solicitude implica a aceptación destas bases e a obriga de: a. Acreditar que a persoa solicitante se encontra ao día no cumprimento das súas obrigas trib utarias e ante a Seguridade Social e que non ten pendente de pagamento ningunha outra débeda coa Administración pública da comunidade autónoma b. Someterse ás actuacións de comprobación precisas para verificar o cumprimento das condicións determinantes da concesión da bolsa c. Seguir con aproveitamento durante o curso académico os estudos con carácter presencial nos que se atope matriculada e non anular a matrícula As axudas concedidas ao abeiro desta convocatoria teñen a natureza xurídica de subvencións, de acordo cos criterios establecidos na Lei 38/2003, de 17 de novembro, xeral de subvencións (LXS). O seu réxime xurídico axústase ao disposto nestas bases; na LXS e no seu Regulamento (Real decreto 887/2006, de 21 de xullo); na LSG; na Lei 7/1985, de 2 de abril, reguladora das bases de réxime local (LRBRL); na LPACAP; nas Bases de execución do Orzamento para o exercicio 2017 e na demais normativa aplicable. Contra o acordo de aprobación destas bases, que lle pon fin á vía administrativa, poderase interpoñer un recurso potestativo de reposición ante o mesmo órgano que o ditou no prazo dun mes a partir do día seguinte ao desta publicación (artigos 123 e 124 da LPACAP), ou ben directamente un recurso contencioso-administrativo perante o Xulgado do Contencioso-Administrativo de Pontevedra, segundo o disposto no artigo 8 da Lei 29/1988, de 13 de xullo, reguladora da xurisdición contencioso-administrativa, todo iso no prazo establecido no artigo 46 desta lei, sen prexuízo de que se poida utilizar calquera outro recurso que se estime conveniente. Estas bases reguladoras publicaranse no BOPPO e na sede electrónica da Deputación de Pontevedra ( https://sede.depo. gal ). Por outra parte, de conformidade co previsto nos artigos 17.3. b) e 20.8. a) da LXS, enviaráselle á Base de Datos Nacional de Subvencións o texto da convocatoria para a súa publicación na citada base, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “Normativa aplicable” dispoñible na ficha do procedemento en https://sede.depo. gal Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia, e ao público en xeral dada a publicación de actos prevista no punto noveno. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos